
ELS  POBRES 


ALMOINA  RETORNADA 


Sota  I  mes  meridional  deis  sis  turonets  que  hai- 
xen  del  Tibidabo  a  Sant  Marti  de  Provensals,  com 
sis  enormes  graons  d'una  escalada  gegantina,  a  la 
banda  del  nord  de  l*esglesia  del  Clot,  s'extén,  da- 
pejat  de  Manques  cases  i  vermelles  teuleries,  creuat 
i  recreuat  per  camins  i  carreteres  plenes  de  fanc  a 
Vhivern  i  de  pols  a  l'estiu,  el  conegudissim  Camp 
de  VArpa.  En  ell,  cap  a  tramontana,  hi  ha  un 
harriet  que  du  I  nom  poc  simpatic  den  Roba-cois, 
que  té,  o,  millor,  temados  car rers,  quan  jo escrivia 
aqüestes  ratlles,  que  fa  vint  anys  justos. 

Al  cap  d'alla  del  mes  allunyat  de  Barcelona 
he  visitat  a  un  jornaler  que  no  fa  gaire  temps 
tingué  la  desgracia  de  trencar-se  una  cama  treba- 
llant  al  servei  d'una  casa  amiga.  L'he  trobat  extés 
encara  en  son  Hit,  aont  ha  passat  els  quaranta  dies 
de  reglament  ab  la  cama  Iligada,  per  no  dir  apare- 

dada,  sense  poderse  girar  ni  moure  poc  ni  molt, 
com  un  morten  son  sepulcre.  Mes,  després  deis  qua- 
ranta  dies  de  quaresma  i  de  terrible  passió,  el  mort 
havia  resucitat,  i  per  llevarse  no  esperava  mes  que 
revenirse  un  xic  de  f orces. 

Per  sota  I  Hit  i  per  la  cambra  corrien  i  juga- 
ven  uns  conills  blancs  i  negres  ifeien  remor,  com 
per  distraure  ifer  companyia  al  malalt,  que  no  n 
tenia  gaire  d'altra,  sino  fos  algún  vei  que  de  cent 
en  quaranta  Vanava  a  veure, 

Els  del  veinat  li  diuen  el  moro,  mes  no  n  té 
res,  ans  es  un  bon  cristiá,  com  rCes  bona  mostra  I 
Sant  Crist  que  té  sobre  la  pica  de  Vaigua  beneila  a 
r espona  del  Hit,  i  no  m  deixaria  mentir  una  estam- 
pa de  la  Mare  de  Déu  que  té  clavada  a  la  paret 
ab  quatre  aguí  les  damunt  de  la  tauleta  de  les 
medecines,  al  bell  costat  del  Hit.  Un  quadret  de 
Vapostol  de  la  caritat,  Sant  Vicents  de  Paul,  es 
testimoni  de  que  també  ha  rebut  la  visita  deis  socis 
de  ses  Conferencies,  que  a  tants  pobres  malalts  i  a 
tantes  animes  decaigudes  tornen  de  mort  a  vida. 

Una  caixa  ont  en  altre  temps  hi  havia  hagut 
quelcom,  i  un  parell  de  cadires,  una  d*elles  coixa, 
o,  millor,  amb  una  cama  tr encada  com  son  amo,  i 
Valtra  sense  boga,  son  Vunic  moblatge  que  no  ha 
anat  a  raure  a  ca  Vusurer. 

—  Teniu  fred? — jo  li  he  preguntat,  veient-lo 
tant  mal  arropat  i  sota  teulada. 

—  No,  —  m*ha  respost;  —  estant  aixi  tancada 
la  cambra,  no  s  fa  pas  sentir.  Déu  dona  I  fred 
segons  la  roba, 

Aixb  ho  deia  perqué  eslava  tancada  V única 
finestra  que  ell  veia  desde  I  Hit,  no  recordant-se  de 
dues  grans  obertures  que  hi  havia  a  Valtra  banda 
i  engolien  prou  aire  per  matar  a  un  gegant  que 
estigués  en  son  estat.  Mes  amunt  tnhe  descuidat 
d'anomenar  una  altra  cosa  que  s'havia  deslliurat 
també  de  les  urpes  del  prestamista,  o  sia  de  Vesca- 
nya-pobres.  Es  una  guitarra  que  tenia  penjada  a 
V espona  esquerra,  aont  ell  arribava  ab  la  ma.  Jo, 
desde  que  entri  a  la  cambra,  la  mirava,  i  per  cert 
no  pas  ab  tant  afecte  com  al  Sant  Crist  que  tenia 
penjat  a  V altra  espona  mes  aprop  del  capsal.  Sabent 
que  era  valencia,  no  me  n'he  extranyat  gens  ni 
mica;  mes,  com  no  estic  avesat  a  veure-l  en  la  cap- 
salera  del  Hit  deis  malalts,  no  he  pogut  deixar  de 
preguntar-li: 

—  I  aixb  per  qué  us  serveix,  estant  vos  malalt 
en  aqueix  clot  de  Hit? 

—  Per  qué  m  serveix,  diu  vosté?  Aviat  ho 
veura. 

Fent  un  esfor^,  s'asseu  en  el  Hit,  no  sense  llen- 
ar algún  gemec  a  causa  de  la  fractura;  allarga  I 
bra^a  la  capsalera  i  abasta  Vinstrument,  que  abroga 
afectuós;  i,  ab  els  dits  ennegrits  encara  de  la  passada 
febre,  se  posa  a  puntejar-lo  de  bo  i  millor. 

Jo  m'oposava  a  tot  aixb,  dient-li  que  s  ref reda- 
ría; que  Vaire  I  podría  rependre;  que  ja  tocaría  la 
guitarra  quan  estaría  mes  reforgat;  mes  ell  nofeia 
mes  cabal  de  mes  paraules  que  sí  no  les  sentís. 
Tenía  la  guitarra  entre  Is  bragos  í  no  l'havía  de 
deíxar  sense  traure-n  la  tonada  mes  bonica  que  en 
míllors  temps  havía  tocat  en  les  vesprades  de 
llana  sola  les  reixes  del  seu  poblé. 

Folia  cantar  í  tot  una  de  ses  cangons,  mes  jo 
no  ho  he  permés,  i,  ajudat  deis  veins  que  entraren  al 
sentir  Vextranya  serenata,  li  hem  pres  la  guitarra 
i  Vhemfet  ajaure  de  nou,  deixant-lo  ben  acotxat  al 
Hit. 

Aqueíx  obsequi  tant  coral  com  ímpensat  m*ha 
tot  commogut:  sentint-me  pujar  les  I  lagrimes  ais 
ulls,  he  hagut  de  despedir-men  abans  d'hora.  Jo 
havía  anat  a  aconsolar  an  aquell  pobre  malalt  de 
les  seves  penes  i  sor  ti  a  de  sa  visita  aconsolat  de  les 
meves.  Jo  havía  anat  afer-lí  una  petíta  almoinai 
ell  me  n'haviafeta  a  mi  de  I* alegría  del  seu  cor. 

Baíxant  Vescala  de  la  casa  i  atravessant  els 
camps,  allavors  solitaris,  que  la  separaven  de  Bar- 
celona, sí  jo  hagués  pogut  fer  sentir  ma  veu  a  totes 
les  persones  acaudalades  de  la  cíutat  i  del  món  que 
viuen,  no  obstant,  en  la  tríbulacíó;  si  hagués  pogut 
fer-me  sentir  d'algunes  que  jo  havia  vist  plorar 
amargament,  els  hauria  dit: 

Nobles  que  estau  tristos,  ríes  que  plorau  en  mig 

de  vosires  riqueses  i  tresors;  grans  de  la  térra  que, 
a  exemple  de  David,  regau  cada  nit  els  Hits  de 
hrocat  i  de  purpura  ah  amargoses  llagrimes,  feu 
caritat  ais  pobres  de  Jesucrist,  visitau  ais  malalts, 
aconsolau  ais  tristos  i  desconsoláis,  i  ells  o  Jesucrist, 
ja  que  son  les  nines  deis  seus  ulls,  vos  aconsolaran 
a  vosaltres, 

J.  Verdaguer 

POBRES  I  Ríes 


Ab  els  homens  que  tant  ama 
Déu  compartí  l'univers: 
ais  rics  els  dona  la  térra 
i  ais  pobres  els  dona  1  cel. 

Mes,  desitjós  d*aplegar-los 
dins  un  paradis  mateix, 
com  pare  que  a  tots  estima 
los  dona  aquest  manament: 

—  Pobres  i  rics,  amau-vos  uns  ais  altres, 
ab  amor  compartiu-vos  vostres  béns ; 
ric,  ab  el  pobre  comparteix  la  térra ; 
pobre,  ab  el  ric  tu  comparteix  el  cel. 


LA  CREU  DE  LA  CULLA 


Fill  ets,  pare  seras : 
tal  faras,  tal  trobaras. 


Un  manresá  del  Castell 

que  n  passava  gran  penuria, 

tenia  1  pare  malait 

i  a  Thospital  se  l'enduia. 

Duent-sel  a  coU-i-bé, 

a  reposar-ne  s'atura 

en  un  deis  tres  escalons 

que  hi  ha  a  la  Creu  de  la  Culla. 

El  vellet  fa  un  gran  sospir. 

—  Pare  meu,  qué  us  dona  engunia? 

—  Me  dona  engunia  1  pensar 
que,  quan  ¡o  a  mon  pare  duia 
a  THospital  del  Remei 

fa  aprop  de  mitja  centuria, 

aquí  també  reposi 

sota  la  Creu  de  la  Culla. 

—  Dones,  tornemVen,  pare  meu: 
si  vostra  neulía  dura, 

jo  captaré  peí  veinat 

i  será  lo  que  Déu  vulla.  — 


LA  SENYORA  DE  TOUS 


La  jove  de  Tous  era  molt  lleminera : 
abans  diu  que  obria  la  boca  que  Is  ulls; 
de  totes  les  méls  sempre  vol  la  primera, 
que  de  cabell-d'angel  barreja  ab  els  rulls. 

La  perdiu  li  agrada  si  es  ben  estanti^a, 
i  el  faisá  real  com  mes  tendré  millor; 
fins  els  rossinyols  callen  dins  sa  verdissa 
d^en^á  que  a  son  coc  per  son  niu  teñen  por. 

Mes  la  má  del  coc  li  esgotima  Tbisenda, 
fent-la  voleiar  a  glopades  de  fum, 
i  la  que  es  estada  senyora  de  renda, 
ara  per  les  portes  captant  se  consum. 

Ara,  si  H  donen  nous  per  companatge, 
per  negre  que  sia,  li  sembla  1  pa  blanc, 
i  diu,  recordant-se  d*aquell  pubillatge 
que  li  costa  tantes  llagrimes  de  sang: 

—  Si  jo  bagues  sabut  que  era  menja  tant  bona 
lo  pa  de  mestall  barrejat  ab  les  nous, 
ai !  no  envejaria  del  rei  la  corona 
i  sería  encara  senyora  de  Tous. 

ji  Janer  1897 

LES  DUES  BARQUES 


Factum  est  ut  moretetur 
mcndicus  et  portaretur  ab 
Angelis  in  sinum  Abrahae. 
Mortuus  est  autetn  et  dives, 
et  sepultus  est  in  inferno. 

Sánt  Lluc,  i6,  2a 


I 


Diu  que  1  Ric  avarient 

per  la  mar  del  món  anava, 

en  una  naueta  d*or 

que  d'argent  tenia  Tancora. 

Les  sírenes  escoltant, 

va  corrent  de  platja  en  platja, 

fent  malvé  lo  ric  tresor, 

lo  ric  tresor  de  sa  carrega. 

En  popa  li  va  tot  vent, 

la  ditxa  1  porta  en  ses  ales. 


II 

En  una  barca  de  jones 
li  anava  Llatzer  darrera : 

per  pal  major  té  una  creu,       1 
per  pal  major  i  senyera. 
Les  ones  venen  i  van, 
venen  i  van  damunt  d'ella ; 
la  mar  ja  la  té  a  mig  coll, 
joguina  n  fa  la  tempesta. 

III 

I  avant  va  la  ñau  del  Ric 
i  avant  va  ab  el  vent  en  popa, 
de  Tonada  al  bre^oleig 
i  al  só  de  música  dol^a. 
Veient-se  Llatzer  perdut, 
demana  al  Ric  una  corda; 
lo  Ric  no  li  vol  donar, 
no  vol  remolcar  cap  pobre: 
si  fos  per  tirar-Io  a  fons, 
li  donaria  ben  dobla, 
puix  no  li  vindria  mes 
a  pidolar  una  almoina. 

Mes  no  es  el  pobre  qui  hi  va: 
el  mal  ric  es  qui  s'hi  enfonza. 
En  el  golfo  de  Tinfern 
quan  son  bastiment  se  volca, 
en  sa  barqueu  de  jones 
Llatzer  arriba  a  la  gloria. 


SANT  SERAPI 


Sant  Serapi  a  una  mare  que  troba 
ab  son  fill  de  dos  anys  sense  roba, 

li  dona  1  mantell ; 
apres  dona  sa  túnica  a  un  vell 

quí  almoina  demana 
i  tremola  de  fred  i  de  gana. 

En  la  soca  d'un  arbre  s'asseu 
d'una  estora  cobert  ab  pedamos. 

Un  home  qui  1  veu 
li  pregunta:  —  Qui  aixi  us  ha  posat?  — 

Ab  el  sant  Evangeli  abra^at, 

ell  respon :  —  Aci  1  tinc  en  mos  bracos, 

aci  1  tinc  ab  qui  m'ha  despuUat. 


REGINA 


Al  dar-se-li  per  espós, 
Jesús  digué  a  la  Pobresa : 

—  Lo  que  tu  trepítjaras 
desde  avui  es  cosa  teva, 
baldament  sia  un  munt  d'or, 
baldament  tota  la  térra. 

La  Pobresa,  quina  n  fa? 
Va  peí  món  enorgullida: 
les  coses  que  va  veient, 
d'una  a  una  les  trepitja, 
i,  trepitjant  tot  el  món, 
de  tot  el  món  es  regina. 

Quan  els  angels  del  Senyor 
del  cel  estant  se  la  miren, 
se  diuen  tot  somrient: 

—  Quina  Pobresa  tant  rica  1 


A  LES  VICTIMES 
DEL  BASAR  DE  LA  CARITAT 

elegía  dedicada  a  mos  caritatiüs  amics  de  franca 


In  igne  probatur  aurum. 
Ecc,  II,  5 


La  Caritat  de  tota  virtut  es  la  regina, 
puix  estimar  al  proxim  es  estimar  a  Déu ; 
sa  ñama  es  de  les  ñames  del  món  la  mes  divina, 
mes  es  son  trono  Tara  sagnosa  de  la  Creu. 

Com  ella  está  arborada  del  Golgota  en  la  serra 
i  els  homes  no  hi  arriben  a  coronar  son  front ; 
les  ñors  de  sa  corona  no  s  cuUen  en  la  térra : 
los  jardins  ont  ñoreixen  de  l'estrellada  son. 

Com  fílla  de  TAltissim  es  bona  pagadora, 
mes  paga  ab  infortunis  i  penes  i  torments, 
cremant  en  holocauste  l'amant  que  mes  l'adora 
ab  el  mateix  incendi  que  abrasa  sos  presents. 

Així  féu  ab  vosaltres!  Per  dur  socors  ais  pobres, 
de  Caritat  sedentes,  obríreu  un  Basar, 
obríreu  un  angelic  mercat  de  bones  obres, 
que  ais  indigents  faria  de  goig  llagrimejar. 

Ab  or  i  argent  compráreu  Uur  pa  de  cada  dia, 

ab  vostres  fines  robes  donareu-los  abric; 

els  collars  oferíreu,  brillants  i  pedrería 

per  ells  i  la  vostra  ánima,  que  es  un  tresor  mes  ric. 

De  vostre  cor  quan  queia  mes  pura  vostra  oferta, 
quan  mes  Iluentejava  l'almoina  de  joiells, 
per  fer  raes  meritoria  vostra  oblació  i  complerta, 
damunt  la  mateixa  ara  vos  sacrifica  ab  ells. 

L'humil  treballadora  cau  junta  ab  la  princesa, 
i  entre  orfanets  la  filia  de  Sant  Vicents  de  Pol ; 
allí  filies  i  mares  plegades  la  mort  besa 
perqué  facin  plegades  vers  Déu  un  mateix  vol. 

Quanta  gentil  poncella  morí  en  el  sacrifici, 
foguera  de  la  santa  Poncella  d'Orleans ! 
Tal  volta  ella  us  mostrava  lo  cel  desde  1  suplici 
per  entre  1  torb  horrible  de  flames  devorants ! 

Tal  volta  com  un  ángel  vetUá  vostra  agonia, 
lo  foc  a  l'abrigar-vos  ab  son  sudari  immens  ! 
La  vostra  voladuria  tal  volta  presidia, 
com  boira  a  l'elevar-vos  del  mes  flairós  incens  I 

Del  gran  braser,  com  fénix,  n'ha  de  brotar  un  temple 

que  al  front  com  una  estrella  dura  la  Caritat  : 

en  sa  divina  cátedra  predicará  Texemple 

d'amor  que  Is  rics  al  pobre  i  el  pobre  ais  rics  han  dat. 

Desde  1  cloquer  altivol  la  veu  de  les  campanes 
ne  parlará  a  les  altres  campanes  de  París, 
i  escampará  nous  himnes  de  pau  per  monts  i  planes, 
que  acostaran  la  Franca  i  el  món  al  Parad  ís. 

Davant  Faltar,  de  Nostre  Senyor  a  la  presencia, 
se  donaran  les  classes  Tabra?  de  germanor, 
i  en  Tara-tomba  ont  desa  lo  Maig  tanta  innocencia, 
en  primavera  eterna  reflorirá  l'amor  1 

L'amor  que  al  bé  del  proxim  vos  duia,  oh  nobles  dames, 
ell  fou  el  victimari  terrible  e  imprevist. 
De  Caritat  ardentes,  moríreu  en  les  ñames, 
mes  fou  Tincendiari  l'amor  de  Jesucrist. 

Ell  l'encengué,  ha  vint  segles,  de  Caritat  la  pira 
del  foc  ab  una  onada  de  que  son  pit  es  forn ; 
qui  sia  d'eix  incendi  sagrat  una  guspira, 
de  sa  corona  eterna  será  joiell  un  jorn ! 

Oh  victimes,  oh  martirs  d'aqueix  immens  Cal  vari, 
Aquell  vos  l'ha  endolcida  la  vostra  mort  crudel, 
Aquell  vos  té  en  els  bracos  que  al  món  baixá  a  cercar-li 
la  palma  del  martiri  que  no  trobava  al  cel ! 

15  Maig  1897 


LES  DUES  FLORS 


I 

Mireu-li  torce  1  coll 
a  la  gentil  floreta, 
el  tronc  esgrogueit, 
les  fulles  cap  a  térra. 
Doneu-li  una  regor, 
ompliu  d'aigua  1  seu  beire, 
i  tornará  a  obrir  TuU 
i  aixecará  la  testa. 


II 

A  aqueix  pobre  que  s  mor 
de  set  i  gana, 
deu-li  un  boci  de  pa, 
deu-li  un  vas  d*aigua. 
Si  no  es  ell  una  ñor, 
es  de  mes  valúa: 
es  una  flor  per  Déu 
aqui  plantada, 
que  un  jorn  ha  de  granar 
dalt  en  la  patria. 


LES  ORFANES 


Totes  duguetes  sen  van  al  fossar, 

les  pobres  germanes: 
hi  van  a  veure  son  pare  que  hi  dorm, 

son  pare  i  sa  mare. 

Sen  van  a  dir-los  que  en  térra  hi  están 

com  dues  ovelles 
totes  voltades  de  ilops  famolencs, 

Ueons  i  panteres. 

Sen  va  a  dir-los  si  Is  volen  fer  lloc 

dins  la  sepultura, 
i  allí  s'estan  desde  punta  de  sol, 

i  truca  que  truca. 

Sos  pares,  ai !  desde  l'alba  a  la  nit 

no  tornen  resposta : 
—  Ai!  No  ns  hi  volen, — exclamen  plorant,- 

al  Hit  de  la  tomba !  — 

Les  dues  oríes  s*entornen  plorant 
a  llagrima  viva. 

L'una  moría  al  tombar  de  la  nít, 
Taltra  al  rompre  1  dia. 

Totes  duguetes  volaren  al  cel 

les  pobres  germanes : 
alli  trobaren,  no  pas  al  fossar, 

son  pare  i  sa  mare. 

Los  qui  anyorau  algún  ser  benvolgut 

no  aneu  a  la  fossa: 
trucan  al  cel,  ont  reviuen  els  morts 

que  1  fossar  devora. 


SANT  GREGORI 


Bé  n'es  de  caritatiu 
Sant  Gregori  papa: 
cada  día  que  1  sol  surt 
té  dotze  pobres  a  taula, 
dotze  pobres  pelegrins 
de  valona  empetxinada. 
Los  mes  vells  i  pobri^ons 
mes  a  propet  seis  posava: 
menjar  los  dona  en  son  plat, 
els  dona  beure  en  sa  ta^a. 

Beneint  la  taula  un  jorn 
tretze  pobres  hi  ovirava, 
lo  qui  fa  tretze  1  front  té 
circundat  de  clariana. 
Qui  será?  Qui  no  será? 
Ningü  rha  vist  com  entrava: 
té  Thabit  de  pelegri, 
de  quelcom  mes  fa  la  cara. 

Sant  Gregori  Tescomet : 

—  I  qui  sou  vos,  —  li  demana, 

pelegrí,  bon  pelegrí, 

qui  DO  sou  persona  nada? 

—  Dones  jo  só  un  ángel  del  cel,  — 

somrient  contesta  Thoste ;  — 

avui  m'ha  enviat  a  vos 

Jesucrist  redemptor  nostre, 

per  veure  ab  mos  ulls 

com  cuidau  sos  pobres. 

De  Déu  a  vos  vaig  i  vine, 

vaig  i  vine  a  totes  hores: 

ne  baixo  ab  benedieeions, 

hi  pujo  vostres  almoines. 


LA  LLETJA 


Una  vegada  era  un  rei 
que  n  tenia  dues  filies, 
de  cara  lletja  la  gran, 
la  petitona  bonica. 
A  la  petita  a  milers 
els  pretensors  li  sortien, 
mes  ai!  a  la  gran  ni  un, 
i  aixó  que  seis  mereixia, 
puix  era  hermosa  de  cor 
com  Taltra  ho  era  de  vista. 

La  lletja  s  queixa  al  bon  rei 
plorant  a  llagrima  viva. 
—  No  ploris,  —  ell  li  respon, 
no  ploris,  no,  filia  mia: 
qui  a  ta  germana  pendra 
tindrá  una  esposa  bonica, 
mes  aquell  qui  s  casi  ab  tu 
se  casará  ab  la  pubilla : 
mon  realme  será  teu : 
dem^  s^ras  la  regina. 

El  rei  es  Nostre  Senyor, 
i  aqueixa  ñlla  vistosa 
es  la  vida  d'aquest  món 
que  a  Thome  iMús  enamora, 
donant-li  vint-i-un  pler 
i  sepultant-lo  a  la  fossa. 

La  lletja  filia  del  rei 
es  la  pobresa  apostólica : 
qui  ab  aqueixa  s  casará 
hereu  será  de  la  gloria, 
que  no  en  va  Jesús  ha  dit: 
Benaventurats  els  pobres. 


AMOR  MATERN 


La  torrentada  ja  arriba, 
la  torrentada  es  aquí, 
arrasant  tot  lo  que  troba, 
pagesies  i  jardins, 
capbussant  homens  i  cases, 
capdellant  cambres  i  nius. 
Els  udols  de  la  tempesta 
fan  mes  horrible  la  nit: 
cada  llar  es  un  sepulcre, 
la  ciutat  un  cementir. 

Davant  de  la  rierada 
va  l'estol  deis  fugitius, 
empenyent-se  Is  uns  ais  altres 
per  no  deixar-se  assolir. 
Tres  passes  davant  de  Tona 
corre  una  mare  ab  sos  nins, 
aucells  tendres  que  aletegen 
en  la  boca  d'un  masti. 
Ella  es  vella  i  va  feixuga, 
ells  Ueugers  com  un  sospir; 
la  pobra  mare  ensopega 

i  Tagafa  I  remolí. 

Tot  perdent-se  entre  Tescuma, 

sois  se  recorda  deis  filis, 

i,  veient  que  an  ellas  giren, 

—  Fugiu,  —  els  crida,  —  fugiu : 

donau-me  1  plaer  de  viure, 

ara  que  vaig  a  morir. 

A  UN  ORFANET 


duomodo  si  cui  mater  blandiatur 
ita  ego  consolabor  vos. 

IsAiES,  66,  15 

Ego  sum  resurrectio  et  vita. 

Joan,  i  i,  15 


Plora,  plora:  les  llagrimes  que  t  cauen 

son  llagrimes  del  cor, 
i  ais  orfanets  les  llagrimes  escauen 

com  perles  a  la  flor. 

Ab  les  que  ploren  tristes  les  estrelles 

la  prada  s*embelleix, 
se  n'enjoien  les  roses  i  roselles, 

el  Iliri  sen  guarneix. 

Aprés  que  1  bosc  una  ruixada  arrosa, 

son  tint  es  mes  suau, 
la  vesta  de  la  térra  es  mes  verdosa, 

el  fírmament  mes  blau. 

Al  perlejar  la  pluja  sobre  un  arbre 

lo  torna  esmeragdí ; 
altar  que  renta  cada  punt  son  marbre, 

nos  sembla  mes  divi. 

Poncella  que  s*abeura  de  rosada 

floreix  mes  aviat : 
aixis  fará  si  a  sa  regor  se  bada 

ton  cor  immaculat. 

Mes,  que  tristes  les  hores  se  t'esfloren 
com  roses  sobre  1  front! 

—  Mare!  —  criden  tos  Jlavis  que  s*anyoren, 

mes  ella  no  respon. 

—  Mare!  —  tornes  cridar.  —  Mare  estimada!  — 

Mes  ella  ja  no  hi  es: 
aqueixa  escala  que  al  mati  ha  baixada 
no  pujará  mai  mes. 

Mes  altra  n'ha  pujada  de  mes  bella, 

del  cel  Tescala  d'or. 
Puja-la  tu,  puja-la  tu:  al  cim  d'ella 
t*espera  1  bes  de  reternal  amor. 

8  Janer 1883 


LES  TRES  GERMANES 


I 


De  la  térra  en  el  bell  fons, 
en  valí  ubaga  i  pregona, 
está  son  fiU  adormit 
damunt  mateix  de  sa  tomba. 
Des  que  s*obriren  sos  ulls, 
sempre  están  plora  que  plora, 
puix  no  veu  d'ont  ve  ni  ont  va, 
i  coni  un  cegó  se  troba 
perdut  en  un  gran  desert 
que  a  tots  els  passants  devora. 
Crida  a  son  pare  i  son  Déu : 
en  la  térra  seria  orfe? 


II 


No  es  orfe  en  la  térra,  no, 
que  algú  desde  el  cel  Taguaita; 
es  son  pare  i  criador, 
el  Déu  etern  i  immutable. 

Sentint  plorar  a  son  fill, 
s*aboca  al  baleó  de  Talba, 
i,  al  veure-1  sol  i  perdut, 
li  n*envia  tres  germanes, 
Fe,  Esperanza  i  Caritat, 
que  li  faran  de  companyes. 


III 

Ja  li  surten  totes  tres, 
ja  li  surten  com  estrelles, 
com  estrelles  celestials, 
amoroses  i  serenes. 
La  Fe  li  bada  los  ulls 
a  les  divines  belleses, 
mostrant-li  al  cel  un  repós 
pels  aíadics  de  la  térra. 
L'Esperan^a  per  volar-hi 
ses  purés  ales  li  deixa, 
que  pugen  amunt  amunt 
sobre  les  altes  esferes. 
Mes  a  les  portes  del  cel 
les  dues  se  fan  enrera, 
i  entra  ab  ell  la  Caritat 
com  si  fos  a  casa  se  va, 
i  acompanya  1  viador 
a  la  divina  presencia. 


JOB 


I 


En  un  dia  perdé  Job 

sos  camells  i  ses  bouades, 

ses  ovelles  a  mílers 

i  les  parets  de  sa  casa, 

que  xafaren  a  sos  filis 

en  sa  horrible  esllevissada. 


II 


El  mes  ric  fou  d'Orient, 

el  mes  pobri^ol  es  ara; 

totes  les  coses  perdé, 

sino  a  Déu,  qui  les  hi  ha  dades, 

i  qui  té  a  Déu  ho  té  tot 

en  esta  vida  i  en  Tahra. 


SANTS 


APRÉN  DE  VIURE  AB  ELS  SANTS, 
I  SERÁN  TA  COMPANYIA 


FLORS  DEL  CEL 


EIs  justos  son  Ilirís, 
les  verges  son  roses 
que  fa  mes  hermoses 
la  sang  deis  martiris. 
I  vos,  vida  mia, 
fíUet  de  María, 
d'eix  celic  verger 
sou  el  jardiner. 


SUSON 


Malaltís  n'está  Suson 
d'una  extranya  malaltia. 
Un  esbart  d'angels  del  cel 
baixa  a  fer-li  companyia 
i  a  cantar- lí  una  cangó 
que  alguna  hora  li  plavía. 

Quan  de  la  celda  son  dins 
comenta  la  melodía : 
fa  rum  rum  el  guitarro, 
com  un  colom  que  sospira ; 
piteja  lo  violí, 
la  flauta  dol^a  reñía, 
i  comenta  la  can^ó, 
la  que  al  beat  li  plavia, 
la  de  l'amor  de  Jesús, 
la  de  Tamor  de  María. 

El  beat  está  en  son  Hit 

i  no  canta  com  solía. 

—  Per  qué  no  cantau,  Suson? 

ja  li  n  diu  el  de  la  citara.  — 

Alguna  hora  a  nostres  veus 
la  vostra  veu  responia 
cantant  l'amor  de  Jesús, 
cantant  l'amor  de  Maria. — 
Lo  venerable  respon : 

—  Si  jo  cantava  algún  dia, 
ja  veieu  que  ara  no  puc: 
mes  aviat  ploraría. 
Cantau,  vosaltres,  cantau, 
en  honor  de  qui  us  envía: 
plorant  jo  en  un  clot  de  Hit, 
espero  que  la  mort  vínga. 

—  No  víndrá  encara  la  mort : 
prou  Jesús  len  privaría, 

que  heu  de  fer-li  mes  cangqns 
en  la  nostra  companyía.  — 

Quan  sen  van  els  angelets 
s*enduen  sa  malahia, 
s*enduen  sa  greu  tristor 
i  el  deixen  pie  d'alegria. 
Ai!  Allavors  que  sen  van 
Suson  cantaría. 


SANTA  ROSA  DE  LIMA 


No  hi  ha  com  Rosa  de  Lima 
per  estimar  al  bon  Déu: 
per  enviar-li  pregarles 
es  son  cor  un  incenser, 
la  seva  ánima  una  flama 
que  va  de  la  térra  al  ce!. 
Per  distraure-s  una  estona 
té  un  Iliri  blanc  que  es  imatge 
de  son  amat  Jesucrist. 
Ab  sos  ditets  l'entre-cava, 
li  dona  aigua  si  té  set, 
que  li  plou  de  ses  manetes 
com  si  fos  aigua  del  cel. 
Un  dia,  anant  a  regar-lo, 
veu  trencat  el  Iliriet, 
ab  la  torratja  per  térra 
i  esbocinat  i  malmés. 

—  Bon  Jesús,  —  diu  sobrcpresa,  — 
bon  Jesús,  qué  es  lo  que  veig? 
Qui  ma  flor  ha  trepitjada? 

Qui  ha  fet  bocins  de  mon  test? 

—  Jo  só, — Jesús  li  contesta, — 
mes  mans  mateixes  ho  han  fet, 
puix  en  el  cor  de  ma  Rosa 

no  hi  vull  altre  amor  que  1  mcu. 


SANT  DUNSTAN 

(19  de  Maig) 


Gran  music  era  Dunstan 

i  salmejava 

a  exemple  del  rei  David 

ab  la  seva  arpa. 

Tenia-la  un  jorn  de  Maig 

al  mur  penjada, 

mentres  ell  ab  sos  amics 

conversejava. 

Quan  sentiren-la  tocar 

com  puntejada 

per  la  má  d'un  serafí 

que  aixis  cantava : 

—  Ditxós  aquell 
que  ha  seguit  les  petjades  de  Tanyell 
envers  els  atris 
patris. 
Els  que  han  vessat  la  sang  per  Jesucrist 

l'han  vist 
i  en  etern  solí  regnaran  ab  ell. 


ELS  QUARANTA  MARTIRS 


No  tots  adoren  els  idols 
els  soldats  de  l'imperant: 
n'hi  ha  quaranta  que  adoren 
a  Jesús  crucificar. 
Tots  son  guerrers  de  la  patria, 
per  ella  donen  la  sang: 
donarien-li  la  vida, 
pero  son  Déu  es  abans. 

Mes  perqué  ais  idols  de  fusta 
l'encens  no  volen  cremar, 
son  rebatuts  dins  les  aigues, 
dins  les  aigues  d'un  estany. 
Des  que  son  en  el  martiri 
la  mateixa  oració  fan : 
—  Jesús,  Déu  de  cel  i  térra, 
a  Vos  de  cor  demanam, 
de  quaranta  que  n  som  ara, 
que  no  n  defallesca  cap: 
quaranta  entrárem  en  Iluita, 
quaranta  los  coronats. 

La  vesprada  era  molt  fredaV"^ 
els  aires  freds  i  gelats,  '  '  ^ 

s'empedreeixen  els  arbres,     ^  S 
el  gorc  se  torna  de  gla^:  *' 

també  sen  tornen  els  martirs,   ' 
que  tot  seguit  morirán. 

Allí  a  la  vora  uns  custodis 
els  conviden  ab  un  bany,  ^• 

un  bany  d'oloroses  aigues       ■' 
al  peu  d'uns  Hits  de  domas.    ^* 
Tots  están  ferms  com  la  roca: 
sois  un  ha  palanquejat, 
ficant-se  dins  la  banyera 
que  té  1  foc  etern  davall. 

Quan  s'adormen  els  custodis 
se  queda  1  porter  vetllant. 
Al  cel  aixeca  la  vista, 
veu-lo  obrir  de  bat  a  bat, 
i  com  estrelles  que  cauen 
se  veu  angels  davallar, 
quiscun  ab  una  palmita 
i  una  corona  a  la  má. 

Scntint  la  can^ó  deis  martirs, 
repeteixen-la  alli  dalt : 
—  Jesús,  Déu  de  cel  i  térra, 
que  no  n  defallesca  cap. 
Quaranta  son  els  que  Iluiten, 
quaranta  los  coronáis. 

Quaranta  son  les  corones       ,  j 
i  los  martirs  trenta  nou.  • , 

¿ Per  qui  será  la  sobranta,       ^.¿ 
que  sembla  d*argent  i  d'or? 
L'angel  la  mostra  dient-li: 
—  Será  per  tu,  si  la  vols.  — 
EU,  veient-la  tant  hermosa, 
cau  en  térra  de  genoUs: 
a  Jesús  per  Déu  confessa 
i  es  rebat  dintre  del  gorc. 
Será  crudel  el  martiri, 
será  terrible  la  mort,  ,.;{ 

mes  ell  d'aquella  corona        ,(, 
ne  vol  ser  pu  guanyador,.  .,,^^^^j 


Quan  l'apostata  s'estimba 
deis  abismes  daltabaix,       ,,,. 
sent  la  canturía  del  martirs 
que  volen  cap  al  cel  blau : 
—  El  martiri  dura  una  hora 
i  el  cel  no  s'acaba  mai: 
quaranta  entrárem  en  Iluita, 
quaranta  som  coronáis. 


iD 

SANT  ESTEVE  DE  GRANÜMONT 

El  gloriós  Sant  Esteve     '     ' "" 

s*acabava  de  morir  ■^'' 

agegut  sobre  una  estora 

i  abra^at  al  Crucifix. 

Ab  la  veu  de  les  campanes    •'>' 

sos  monjos  res  no  n'han  dit  ' 

perqué  les  gents,  al  saber-ho, 

pujarien  com  un  riu, 

com  un  riu  sortit  de  mare, 

el  santuari  a  invadir. 

Ells  no  n'han  dita  paraula, 

pero  la  gent  es  aquí. 

-   !'jni  jji  arriben  a  rúa  feta        nt)\\v  ^ 
al  portal  del  monastir, 
i  al  germá  porter  li  diuen : 

—  Obriu-nos,  si  us  plau,  obriu: 
*^8i  r  Volem  veure  a  Sant  Esteve, 

que  ha  fet  el  darrer  sospir.  — 
El  porter  fa  de  resposta : 

—  Dones  aixó  qui  us  ho  ha  dit? 

—  En  nostre  barri  hi  havia 

un  infantó  malalti? 
que  dos  anys  ha  no  parlava 
com  si  fos  llavi-cusit. 
La  pobreta  de  sa  mare 
plorava  al  peu  de  son  Hit, 
1  /       esperant  sa  darrera  horaj<?í   TKA? 
de  que  ja  sent  el  trepig, 
quan  de  cop  se  revenia 
i,  aixecant  la  veu,  ha  dit: 
—  Una  escala  lluminosa  ; 

veig  del  cel  al  monastir 
enrosariada  d'angels, 
d'angelets  i  serafins, 
per  dur-sen  Tánima  hermosa  • ' 
del  qui  acaba  de  morir. 
No  sentiu  sa  cantadi^a? 
Ja  arriben  al  monastir, 
ja  remunten  a  la  gloria 
portant  Sant  Esteve  al  mig. 
Quina  processó  tant  llarga ! 
Quin  rossegall  tant  bonic! 
Oh  Sant  Esteve,  vulgueu-m'hi! 
Vulgueu-m'hi,  oh  angels,  que  vine!  — 
I  s  moria  a  corre-cuita    ,uiy}   * 
com  per  ppd?r-lo  asisoJiTr^T.  u  ^ 

I  a  Mar(  1896 

SANTA  ROSALÍA 


La  bella  Rosalía 

cullia  flors. 
¿Per  qui  les  culliria, 

Jesús  María, 
per  qui  les  culliria,     ^^^^^ 

sino  per  Vos?       *->^  í>! 

Jesús,  que  les  prenia, 

n'ha  fet  un  pom. 
—  ¿Per  qui  culis  les  floretes, 

Jesús  Mana, 
per  qui  culis  les  floretes, 

si  també  n  som  ? 
.lar^^Ji  SOL  3iíqí»3  Vi  itio . 

Tu  n'cts  la  me  va  Rosa, 

jo  só  1  teu  Ilir: 
donem-les  a  la  mare, 

Jesús  María, 
donem-les  a  la  mare 
que  ns  féu  florir. 


SANT  FÉLIX  DE  CANTALICl 


Sant  Félix  un  demati       ¿  i^i 

una  roseta  volia. 

Va  a  la  Verge  del  Roser,^^jC[  -. 

demana  la  mes  bonica: 

—  Dau-me-la,  mare,  si  us  plau, 

que  de  Vos  me  parlaría.  — 


Tot  resant  i  demanant 
el  caputxi  s'endormisca. 
Al  desvetllar-se  del  son 
troba-s  la  rosa  ñorida : 
en  sa  dreta  se  la  veu, 
com  el  ceptre  una  regina. 


Alga  los  uUs  a  Jesús, 
alga  los  ulls  a  María: 
per  lo  somriure  deis  dos 
coneix  a  qui  li  ha  cullida 
li  ha  donada  1  bon  Jesús 
del  roseret  de  María. 

—  Una  rosa  Vos  me  dau 
i  mon  cor  altra  n  desitja: 
mon  cor  vos  desitja  a  Vos, 
Jesús  de  Tanima  mia, 
rosa  del  celic  roser 
Jd/iJ  jj  Nazaret  expandida.  —  -     ' '  -  '  ^"^^ 


Allavors  el  bon  Jesús 
^i  e  scf.  ¿esde  Is  bracos  de  Maria 
ne  davalía  a  sos  bracets 
com  la  perla  a  la  couquilla. 


,e¿jcíic 

MORT  DE  SANT  JOAN  DE  LA  CREU 


Per  cruceni  ad  lucem. 

■•■'.i' 

¡,.('Amor  es  aquella  cosa  que  auciu 
l'amich,  quan  ou  cantar  les  beyleses  de 
son  Amat. 


L*enamorat  de  Jesús 
está  en  son  Hit  d'agonia, 
ab  les  cinc  llagues  ferit 
d'Aquell  que  en  la  creu  expira. 
Com  ha  viscut  en  la  Creu, 
morir  li  dona  alegría. 
Divinos  volent  sentir, 
un  cantador  lin  reñía, 
feut  parlar  una  arpa  d'or 
plena  de  dolga  armonía. 
Mentres  estaven  sonant 
TExtatic  al  cel  se  gira, 
ont,  responent  a  aquells  chors, 
millor  música  sentia: 
sent  Ja  veu  de  TEstimat 
mes  bé  que  la  Sulamita : 
—  Ja  es  passat  rhivern  plujós, 

el  temps  de  les  flors  arriba. 
Vine :  seras  coronat; 
deis  cims  del  Carmelo  vine : 
ta  veu  de  tortora  he  oit 
i  a  aconhortar-te  venia, 
— La  tortora,  sense  Vos, 
troba  la  térra  anyorivola : 
vinga  al  seu  hort  l'estimat 
que  per  ell  tragué  florida. 
— Ja  só  vingut  a  l'hort  meu, 
ja  linc  la  flor  que  n  volia. 

—  Mon  estimat  es  per  mi 
com  un  fascicle  de  mirra. 
Ell  es  ab  mi  i  ¡o  só  ab  £11 
qui  pascilur  Ínter  lilia,  — 

Al  punt  de  la  mitja  nit 
la  campana  ais  frares  crida. 

—  Qué  toquen?  —  diu  al  prior. 

—  El  primer  toe  de  matines. 
— Al  cel  les  vaig  a  cantar, 
prop  de  Jesús  i  Maria.  — 

I,  enamorat  papelló 
de  la  Flama  d'amor  viva, 
tant  i  tant  la  voltejá, 
que  en  son  foc  se  cousumia. 


tfaciüJ 

SANT  JOAN  DE  LA  GREU 


Sant  Joan  surt  del  convent, 
de  son  convent  de  Segovia ; 
tot  passant  per  lo  jardi 
no  s  para,  no,  a  cullir  roses: 
un  Iliri  veu  mes  amunt, 
un  Iliri  que  1  cor  li  roba; 
qui  mira  les  flors  del  cel, 
de  les  del  món  no  s'adona. 
Deixa  a  Tabella  Is  rosers, 
el  jardi  a  les  papellones: 
s'enfila  dalt  d'un  penyal, 
aont  se  bada  una  cova. 
Alli  venen  els  aucells 
a  fer-li  música  dol^a ; 
n'hi  pugen  del  lloredar, 
n*hi  davallen  de  la  Gloria: 
de  can^ons  com  les  que  sent 
no  n  sab  escriure  la  ploma ; 
lo  rossinyol  del  Carmel 
solament  no  les  escolta, 
puix  lin  canta  de  millors 
una  célica  Coloma 

que  omple  de  dol^  parrupeig 
aquell  niu  fet  en  la  roca. 

Sant  Joan  Tescoltaria, 
pero  sent  un  cant  mes  dol^: 
sent  entremig  de  les  branques 
la  veu  de  son  Aimador, 
Sa  ánima  es  la  Sulamita, 
Jesucrist  lo  Salomó; 
mes  aquell  cant  de  dol^ura 
s'ha  tornat  cant  d'amargor; 
clavat  está  en  la  creu  santa 
qui  Tescomet  amorós : 
— Per  tes  angeliques  trobes, 
qué  vols,  Joan,  que  Jo  t  dó? 
—  Voldria  penes  i  penes, 
com  mes  men  dasseu  millor, 
i  en  premi  de  tantes  penes 
anar  sota  Is  peus  de  tots. 


."< 

SANTA  MARGUERIDA 

(aode  Juliol) 


Sense  pare  i  sense  mare, 

na  Marguerida  gentil 

sen  va  a  guardar  les  ovelles    * 

a  la  vora  del  camí. 

Passava  1  traidor  Olibri. 

Li  demana :  —  Com  te  dius? 

—  Me  deien  Margueridoia 

els  pares  que  ai!  ja  no  tinc.    '•'' 
— Margueridoia  aixerida, 
dones  ¡o  t  voldria  cullir. 

—  Com  vos  daré  Tamor  meva, 
si  fa  temps  que  la  doni  ? 

—  L'hages  donada  a  qui  s  vulla, 
jo  la  vuU  ara  per  mi. 

—  L'amor  de  mes  amoretes 
es  un  sol  Déu  Jesucrist. 

—  I,  tant  bella  i  tant  hermosa, 
tu  adores  un  Crucifix? 

—  Si  só  hermosa  o  no  só  hermosa, 
bé  n'es  mes  aquell  que  estim. 

— Si  no  m  dones  Tamor  teva, 

promptament  te  faig  morir. 

— Com  mes  prest  será,  mes  prompte 

podré  veure  a  Jesucrist. 

—  Mes  soldats,  dones,  a^otau-la, 

cremau-la  de  viu  en  viu,         1 

garfiu-la  ab  ungles  de  ferro, 

si  son  poc  les  deis  butxins. — 

Passá  per  foc  i  per  aigua, 

i,  del  suplid  a  la  fí, 

coronada  ^,  „  .  , 

del  martiri,  ,.f - 

fou  segada 

com  un  Iliri. 

Nostre  Senyor  i  els  moríais 

l'han  trobada 

a  la  punta  de  la  fals. 

A  SANT  JOAN  DE  l.A  SALLE 

HIMNE 

Apóstol  de  Vensenyatifa, 

ángel  deis  infants, 
dau-uos  fe  i  esperanza, 

com  vos  feu-nos  sants. 

Desde  vostra  minyonesa 
florí  en  vos  la  pietat ; 
sou  un  Iliri  de  puresa         '  ;  "     • 
i  un  clavell  de  caritat. 
Deis  noiets  siau  Texemple: 
que  Jesús,  son  rei  hermós, 
humils  com  ell  els  contemple, 
devots  i  savis  com  vos. 


La  Divina  Providencia 
vos  posa  per  jardiner: 
de  les  flors  de  rignocencia 
vostre  estudi  es  el  verger. 
Veient-vos-hi  tant  de  gana 
treballar  per  son  amor, 

de  TEscola  Cristiana    Iftn-irCí 
vos  ha  fet  el  fundador. 


Vos  fa  nosa  la  riquesa, 
ais  pobres  la  regalau, 
i  de  Crist  ab  la  pobresa, 
com  Francesc,  vos  desposan. 
Deis  noiets  sou  l'adjutori, 
deis  malalts  sou  el  coixi: 
un  ángel  en  Toratori 
i  en  l'altar  un  serafí. 


No  hi  ha  espines  en  la  térra 
que  no  punxin  vostre  front: 
del  mundá  sofriu  la  guerra; 
del  dolent,  Todi  i  l'afront. 
Evangelista  deis  pobres, 
per  premi  penes  voleu, 
puix  de  totes  les  grans  obres 
gran  fonament  es  la  creu. 

Vostre  cor  al  noi  s'inclina 
per  ensenyar-li  Qui  es  Dcu, 
de  Jesús  ab  la  doctrina 
del  paradís  fent-lo  hereu. 
Oh  mirall  d'obediencia, 
ensenyau-nos  d'obeir, 
i,  de  Déu  en  la  presencia, 
com  vos,  de  viure  i  morir. 

Descendent  de  Catalunya, 
Tesperit  vos  n'heu  guardat, 
que,  com  foc  de  térra  llunya, 
vostres  filis  ens  han  tornat. 
Ab  Tescola  catalana 
feu  reviure  nostra  fe : 
térra  que  es  ben  cristiana, 
ab  sa  má  Déu  la  sosté. 

EL  CINYELL  DE  SANT  TOMAS 


La  mare  de  Sant  Tomas 

té  les  entranyes  de  pedra: 

s'estima  mes  perdre  1  fíll 

que  guanyar-Io  per  i'Iglesía. 

Vol  a  eixa  aliga  del  cel 

engabiar  en  la  térra 

perqué  no  s'enlairi  al  sol 

tallant  ses  ales  angeliques. 

— Fill  meu, — li  diu  tot  sovint, — 

fill  meu,  Tomas,  per  qué  m  deixes? 

Aquí  nedaras  en  or 

i  alli  víuras  ab  pobresa. 

— El  mes  ric  del  món  seré, 

puix  tindré  a  Déu  per  herencia. 

— També  a  Déu  tindras  aquí. 

— Es  al  convent  ont  m'espera. 

Sa  veu  me  diu  nit  i  jorn 

com  al  pastor  de  Caldea: 

«Deixa  ta  patria  i  parents, 

surt  de  la  casa  paterna». 

G)m  Abraham  Tobei, 

deixau  que  jo  Tobeesca. — 

5 

Veent  que  malla  ferro  fred, 
se  fa  ajudar  en  Tenipresa 
per  sa  germana  mes  gran, 
a  qui  1  món  també  pledeja. 
Tomas  desfá  ses  raons 
com  el  matí  les  tenebres, 
en  amor  de  Jesucrist 
deixant-li  Tanima  encesa. 
Quan  sa  mare  veu  aixó 
a  sos  dos  germans  l'entrega, 
com  un  poli  ais  esparvers, 
a  dos  llops  candida  ovella. 
Com  a  bons  soldats  que  son, 
ahi  vinguts  de  la  guerra, 
damunt  d'ells  la  seguirán 
fent  arma  de  mans  i  llengua. 
El  tanquen  dins  un  castell, 
el  castell  de  Roca-seca, 
com  Sant  Pau  en  la  presó, 
Daniel  en  la  lleonera. 
Mes  sois  hi  tanquen  son  eos, 
puix  sa  ánima,  ben  Iliberta, 
entre  armonies  i  llums, 
entre  flors  com  entre  estrelles, 
de  nit  sen  vola  peí  cel, 
de  dia  per  cel  i  térra, 
a  Jesús  sempre  cercant 
i  trobant  sempre  a  qui  cerca. 
Quan  Tona  troba  un  escull, 
mes  altivola  s'adre^a ; 
l'arbre  batut  per  lo  vent 

a  mes  fondaria  s'arrela : 

aixis  es  la  vocació ; 

com  mes  batuda,  mes  ferma. 

Els  fa  mal  d'ulls  l'habit  blanc: 

ab  má  profana  li  esqueixen. 

EU  els  pedamos  recús 

i  en  torna  a  fer  sa  llureia. 

No  podeut-len  despullaf, 

un  altre  li  n  volen  pendre, 

altre  encara  mes  nevos, 

el  de  la  santa  puresa, 

en  sa  presó  fent  entrar 

de  Venus  una  deixebla. 

Hermosissima  com  es 

trau  a  Tencant  sa  bellesa; 

mes  quan  el  creu  encisat, 

gira  ell  els  ulls  per  no  veure-la. 

G)m  mes  esquivar-la  vol, 

mes  a  la  cambra  se  n'entra, 

per  sa  boca  i  per  sos  ulls 

traient  flames  d'impuresa. 

Ell  corre  a  la  llar  del  foc, 

i  ab  un  tió  que  flameja 

reb  al  tió  de  Tinfern, 

que  escala  avall  fuig  depressa, 

com  diable  de  la  creu 

que  prompte  en  sos  dits  llampega. 

Puix  del  tronc  fent  dos  bocins, 

Tun  sobre  l'altre  Is  encreua, 

i  davant  d'aqueixa  creu 

de  genollons  cau  en  térra. 
—  Jesús,  —  diu,  —  Jesús  amat, 
espós  de  ránima  meva, 
per  un  xic  d*amor  que  us  té, 
de  quin  parany  Thaveu  treta! 
Treieu-la  per  sempre  mes, 
Iligau-la  a  Vos  ab  cadenes, 
guardau  ma  virgiuitat 
i  tot  lo  que  tinc  se  perda: 
de  la  vida  al  mar  undós, 
sois  li  demano  eixa  perla. — 

Tot  parlant  al  bon  Jesús 

de  la  passada  tempesta, 

sos  ulls  se  fan  dues  fonts, 

son  cor  un  mar  de  tristesa. 

Abra^ant  la  santa  creu 

se  defalleix  ais  peus  d'ella, 

i  en  son  Uanguiment  mortal 

sois  a  Jesús  anomena. 

Ditxós  qui  té  per  amic 

eix  amic  que  sempre  ns  vetlla ! 

Jesús  escolta  sos  plors 

com  els  d*un  fill  mare  tendrá: 

li  envia  dos  angelets, 

del  seu  tabernacle  estrelles, 

que  baixen  del  ce],  deixant 

un  solc  de  llum  per  estela. 

El  cinyeixen  ab  cinyell 

de  virginitat  perpetua, 

i  el  que  home  s'era  adormit, 

pur  serafl  se  desvetlla. 
Oh  perfum  del  Paradís, 
hermosa  virtut  angélica, 
vestidura  celestial, 
sobrescrit  de  Tignocencia, 
Iliri  blanc  entre  les  flors, 
diamant  entre  les  perles, 
esposa  de  Jesucrist, 
joiell  del  pit  de  la  Vergel 
Aquells  dos  angels  ab  tu 
li  deixen  llur  saviesa, 
li  deixen  la  seva  ment, 
eix  ahre  sol  de  la  térra. 


AL  BEAT  JOAN  GRANDE 

DE  L'oRDE  hospitalaria  DE  SaNT  JoAN  DE  DÉU 
EN  EL  TERC  CeNTENARI  DE  SA  MORT,  3  DE  JÜNT  DE  I9CX) 


El  món  diu  que  sou  un  sant, 
vos  dieu  que  un  pecador, 
un  pecador  lo  mes  gran. 
A  qui  creuré?  Sou,  senyor, 
gran  pecador  o  gran  sant  ? 

Té  rao  1  món  que  us  alaba, 
o  vos  qui  US  desalaban? 
el  món  que  ja  us  somniava 
del  cel  ab  corona  blava, 
o  vos,  que  us  descoronau  ? 

Aquesta  volta,  oh  beat, 
es  el  món  qui  té  rao, 
puix  la  vostra  santedat 
es  una  llum  que  heu  posat 
vos  dessota  1  mesuró. 

Es  que  per  tot  vos  ha  vist: 
naixent  dintre  d'una  estable, 

dant  consol  a  qui  está  tríst, 
i  fent  la  guerra  al  diable 
per  honrar  a  Jesucrist. 

Es  que  us  vegé  revolcar 
sobre  ar^os  negres  i  ortigues, 
i  en  l'hospici  auxiliar 
al  malalt  pobre,  i  besar 
les  seves  llagues  antigües. 

Es  que,  brillant  de  set  caires, 
per  tots  vos  ha  vist  brillar ; 
es  que  us  ha  vist  aixecar 
i,  en  el  éxtasis,  pels  aires 
com  un  aucell  voleiar. 

Qui  per  gran  vos  ha  criat, 
al  mirar-vos  tant  petit, 
desde  1  cel  la  má  us  ha  dat : 
com  vos  heu  apetitat, 
el  Senyor  vos  ha  engrandit. 


JULIA  I  BASILISA 


£1  dia  deis  esposoris 
pera  Is  dos  es  ja  passat : 
la  boda  ha  sigut  senzilla, 
la  festa  de  cristians : 
quí  presidia  la  festa 
seria  TEsperit  Sant. 


Quan  a  sa  cambra  s  retiren 

Basilisa  i  Julia, 

un  deis  esposos  exclama : 

—  Quina  olor  de  Iliris  blancs! 
Olor  de  Iliris  i  roses 

en  eixos  temps  de  Nadal? 

—  Eix  perfum,  —  li  respon  l'altre, 
es  del  Iliri  de  les  valls, 

de  Jesús  fill  de  Maria, 
Tespós  de  la  castedat. 

—  Eix  Iliri  blanc  de  la  gloria 
no  1  mustiguem  aquí  baix: 

del  bon  Jesús  ja  que  es  simbol, 
oferim-li  de  bon  grat ; 

del  paradis  per  ser  angels, 
visquem  aqui  com  germans. 


Cadascú  a  Tespona  seva 
ja  n  cauen  agenollats; 
tant  bon  punt  a  térra  s  posen 
dins  una  aurora  de  raigs, 
enlluernanta  i  divina, 
María  seis  ha  mostrat: 
Maria  ab  un  chor  de  verges, 
Jesús  ab  un  chor  de  sants. 
La  can^ó  que  abdós  entonen 
es  molt  dol^a  d'escohar: 
—  Vencedora  ets,  Basilisa; 
vencedor  ets,  Julia. 
Deixáreu  plaers  fangosos 
per  plaers  angelicals : 
els  plaers  que  conquistaren 
sempre  mes  vos  duraran. 
Vencedora  ets,  Basilisa ; 
vencedor  ets,  Julia.  — 


Ja  Is  cenyeixen  daurats  cinguls, 
ja  Is  ne  vesteixen  de  blanc, 
i  cls  posen  unes  corones 
que  mai  mes  s'esfullaran, 
entre  Jesús  i  Maria 
tot  fent-los  donar  les  mans. 

La  visió  s'es  esva'ida, 
solets  els  dos  s'han  quedat, 
solets  de  genolls  en  térra, 
tot  dient  himnes  i  salms. 
Quan  ne  ve  la  matinada 
se  donen  Tadeussiau. 


Eli  planta  un  convent  de  monjos, 
ella  de  monges  cantants, 
aont  viuen  com  els  angels 
homens  i  dones  mortals. 
Benhaja  1  planter  de  verges ! 
Benhaja  1  planter  de  sants! 
Si  son  poc  dues  corones, 
la  de  mártir  trobaran, 
i  la  palmita  del  mártir 
com  rumbeja  al  Iliri  blanc ! 


SANTA  CECILIA 


Cantava  rocell  en  lo  verger  de  l'Amat. 

R.   LüLL 


Sola  cantant  i  sonant 
s'está  en  sa  cambra  Cecilia, 
oint  respondre  a  sa  veu 
angeliques  raelodies. 
Son  espós  la  n'entra  a  veure. 

—  Que  hermosa  ets  en  tes  delicies, 
Cecilia!  Si  m  tens  de  grat, 

bé  t  plaurá  ma  companyia. 

—  Vostra  companyia  m  plau, 
pero  millor  la  tenia : 

tenia  un  ángel  de  Déu, 

del  Déu  que  1  meu  cor  estima. 

—  Si  vegés  ton  ángel  bell 
jo  a  ton  Déu  estimaria. 

—  Si  la  fe  US  obrís  els  ulls, 
de  cara  a  cara  1  veurieu.  — 
Ja  confessa  a  Jesucrist, 

a  Jesucrist  i  a  Maria, 
i  en  el  Uibre  del  seu  cor 

escriu  llur  santa  doctrina : 

lo  bateja  1  Pare  Sant 

vora  les  aigues  del  Tiber, 

lo  bateja  Sant  Urbá, 

Sant  Tiburci  l'apadrina. 

Quan  es  ben  net  de  pecat, 

s'entorna  a  veure  a  Cecilia : 

la  troba  ab  son  ángel  bell, 

bell  com  el  sol  de  mig-dia: 

sos  vestits  son  com  la  neu, 

sa  cara  un  raig  de  celistia, 

i  en  sa  má  dues  corones 

de  roses  alexandrines. 

—  Les  corones  que  veieu 

per  vostres  fronts  son  teixides ; 

son  teixidetes  al  cel 

sota  Is  rosers  de  Maria ; 

no  les  esfloren  els  aires 

ni  la  calor  les  mustiga. 

Corones  de  verge  son : 

jo  prou  vos  les  posaria, 

pero  rosades  de  sang 

se  US  tornaran  mes  boniques. 


TAULA 


ELS  POBRES 

Pags. 


Almoina  retomada 7 

Pobres  i  ríes 15 

La  Creu  de  la  Culla 16 

La  senyora  de  Tous 17 

Les  dues  barques 18 

Sant  Scrapi 20 

Regina 21 

A  les  victimes  del  Basar  de  la  Caritat  ....  22 

Les  dues  flors 25 

Les  orfanes 26 

Sant  Gregori 28 

Lalletja 30 

Amor  matem }2 

A  un  orfanet 34 

Les  tres  germanes 36 

Job J8 


78  TAULA 


SANTS 

Pags. 


Flors  del  cel 43 

Suson 44 

Santa  Rosa  de  Lima 46 

Sant  Dunstan 47 

Els  quaranta  martirs 48 

Sant  Esteva  de  Grandmont 51 

Santa  Rosalía 53 

Sant  Félix  de  Cantalici 54 

Mort  de  Sant  Joan  de  la  Creu 56 

Sant  Joan  de  la  Creu 58 

Santa  Marguerida 60 

A  Sant  Joan  de  la  Salle 62 

El  cinyell  de  Sant  Tomás 65 

El  beat  Joan  Grande 70 

Julia  i  Basilisa 72 

Santa  Cecilia 75 


VICARIAT  GENERAL 

DB  L* 

DIÓCESIS  DE  BARCELONA 


Per  lo  que  a  Nos  períoca,  concedim 
Nostre  permis  pera  publicarse  Vohra 
titulada  Els  Pobres -Els  Sants,  de 
Jacinto  Verdaguer,  pbre.,  mitjansant 
que  de  Nostra  orde  ha  sigut  examinada 
y  no  conté,  segons  la  censura,  cap  cosa 
contraria  al  dogma  catblic  y  a  la  sana 
moral. 

Barcelona,  i.^  Setemhre  1^08 


LO   VICARI   GENERAL  PROVISOR, 

JOSEPH  PALMAROLA 


PIR   MANAMENT  DB  SA   SENYORIA, 

LLIC.   MANUEL   FERNANDEZ 
1.  C 


i 


/ 


a  ptes. 


University  of  Toronto 
Library 


DO  NOT 

REMOVE 

THE 

CARD 

FROM 

THIS 

POCKET 


Acmé  Library  Card  Pocket 
LOWE-MARTIN  CO.  LIMITED 


